Martin Österdahl

Erik Martin Österdahl (født 12. oktober 1973 i Sollentuna i Sverige) er en svensk tv-produsent og konkurransesjef for Eurovision Song Contest.

Bakgrunn 
Österdahl ble født i Sollentuna og gikk videregående skole ved Adolf Fredriks musikskola. Siden studerte han økonomi, russisk og østeuropeiske studier ved Uppsala universitet. Han startet sin karriere i mediebransjen som «media management trainee» for Modern Times Group, der han blant annet hadde ansvar for ZTV, TOPP40 og oppstarten av avisen Metro i Nederland. 

Martin Österdahl jobbet i Sveriges Television i perioden 2008–2014, først som programutvikler innen underholdning og idrett. Han bidro blant annet til programmene Mästarnas mästare, Allt för Sverige, Skavlan og Vinterstudion. I årene 2013–2014 var han programdirektør i SVT. Österdahl var siden prosjektleder og ansvarlig produsent for Melodifestivalen 2007 og 2008, og for Eurovision Song Contest 2013 og Eurovision Song Contest 2016. I 2013 kåret organisasjonen Svenska Projektakademien ham til «Årets prosjektleder» for sin innsats under Eurovision Song Contest 2013. 

I august 2016 debuterte Österdahl som romanforfatter med spenningsromanen Be aldri om nåde. Boken var den første i en planlagt serie om russlandseksperten Max Anger og tankesmien Vektor.

I januar 2020 kunngjorde Den europeiske kringkastingsunion at Österdahl tok over som konkurransesjef, på engelsk kalt executive supervisor, for Eurovision Song Contest fra og med 2021. Han etterfulgte norske Jon Ola Sand som hadde stillingen fra 2011 til 2020.

Bibliografi 
 2016 – Be aldri om nåde (orig.: Be inte om nåd), svensk utgave: , norsk utgave: 
 2019 – Ti svensker må dø (orig.: Tio svenskar måste dö), norsk utgave:

Referanser

Eksterne lenker 
 

Svenske TV-produsenter
Svenske krimforfattere